laion/Wikipedia-Exotic huggingface dataset:
ולדיסלב השלישי, מלך פולין והונגריה

ולדיסלב השלישי יגיילו "מווארנה", מלך פולין, או אולאסלו הראשון, מלך הונגריה (בפולנית: Władysław Warneńczyk, בהונגרית: Első Ulászló; ‏31 באוקטובר 1424 - 10 בנובמבר 1444, וארנה, בולגריה של ימינו) היה מלך פולין משנת 1434 ומלך הונגריה בין 1440 ועד מותו בקרב וארנה. ולדיסלב השלישי ידוע בפולנית כ-Władysław Warneńczyk, בליטאית כוולדיסלובאס השלישי, בהונגרית כאוּלסלו הראשון. ולדיסלב היה בנו הבכור של ולדיסלב השני יגיילו, מלך פולין, ושל אשתו הרביעית, סופיה מהאלשאני. הוא עלה לכס המלוכה בגיל עשר והוקף מיידית בקבוצת יועצים בראשות החשמן זבינגייב אולשניקי, שהיה מעוניין להמשיך לחזק את אחיזתו בחצר המלך. חרף זאת, השליט הצעיר ואימו האמביציוזית היו מודעים להתנגדות לשלטונם. למרות ההסכם שנחתם בין יאגיילו והאצולה הפולנית להבטיח את ירושת בניו, האופוזיציה העמידה מועמד אחר לרשת את הכתר, פרידריך השני, הנסיך הבוחר מברנדנבורג, שהיה מאורס (משנת 1425, בגיל 12) לטוענת לכתר, בתו של יאגיילו מנישואיו השניים, הנסיכה הדוויג (יאדוויגה). אולם מותה מהרעלה של הנסיכה הדוויג טרם מימוש הנישואין (ככל הנראה ידה של סופיה הייתה במעל) סיכלה את שאיפות האופוזיציה. מלכתחילה סבל ולדיסלב מבעיות בשלטונות. טקס ההכתרה שלו הופרע על ידי אחד מאציליו, שפיטקו ממלשטין. למחרת לא התקיים טקס מחווה לתושבי קרקוב, בשל סכסוך בין פרנסי העיר על מקומם בפמליה. את המדיניות של המלך החלש הכתיב למעשה החשמן זביגנייב אולשניצקי. בשנת 1438 התכנס הפרלמנט בפיוטרקוב טריבונלסקי והכריז על כך שלמלך בן ה-14 היה רוב של תומכים, אך הדבר לא חיזק את שלטונו. בשנת 1440 הוצע לוולדיסלב כתר הונגריה, אולם, קבלתו הובילה לבעיות רבות. הונגריה הייתה תחת איום גובר והולך מן האימפריה העות'מאנית, וכמה אצילים פולנים לא הסכימו לכך שמלך פולין יהיה בנוסף גם מלך הונגריה, בנוסף, אליזבת מלוקסמבורג, אלמנתו של אלברט, מלך הונגריה, ניסתה לשמור על הכתר עבור בנה שטרם נולד. לאחר שנתיים של מלחמת אזרחים תפס ולדיסלב את השלטון כאולסלו הראשון, מלך הונגריה, וזכה לתמיכת האפיפיור אאוגניוס הרביעי, לאחר שהבטיח לו שיפתח במסע צלב נגד הטורקים. בשנת 1444 יצא ולדיסלב למסע צלב נגד הטורקים בשיתוף עם יאנוש הוניאדי, כוחות ממדינת האפיפיור, ונעזר בסיוע צבאי מהרפובליקה של ונציה. ב-10 בנובמבר התקיפו הטורקים את המערך הנוצרי בקרב וארנה, אולם בתחילה הצליחו הכוחות ההונגרים לבלום אותם. לרגע היה נראה שהצבא הנוצרי עומד בפני ניצחון מזהיר, והסולטאן כמעט שנטש את שדה הקרב. אולם אז, כשהוא מתעלם מעצתו של הוניאדי, הסתער ולדיסלב הצעיר, בראש 500 אבירים, על האמצע העות'מאני וניסה ללכוד את הסולטאן מוראט השני. ולדיסלב הוקף בידי היניצ'רים ונהרג. חיל הפרשים הפולני איבד את רוחו, ונמחץ על ידי העות'מאנים. לאחר מותו עלה לשלטון בפולין בשנת 1447 אחיו קז'ימייז' הרביעי, מלך פולין, ואילו בהונגריה פרצה שוב מלחמת אזרחים, ובסיומה עלה לשלטון לסלו החמישי, מלך הונגריה. מדיה וקבצים בנושא ולדיסלב השלישי, מלך פולין והונגריה בוויקישיתוף ולדיסלב השלישי, מלך פולין והונגריה, באתר אנציקלופדיה בריטניקה (באנגלית) ולדיסלב השלישי, מלך פולין והונגריה, באתר "Find a Grave" (באנגלית)
תרבות וערך

תרבות וערך (באנגלית: Culture and Value; במקור בגרמנית: Vermischte Bemerkungen - תמהיל הערות) הוא ספר פילוסופיה המכיל אסופה של הערותיו האישיות של לודוויג ויטגנשטיין שנערכו על ידי יאורי הנריק פון וריקט. הוא פורסם לראשונה בגרמנית בשנת 1977, כאשר הטקסט תוקן במהדורות הבאות. המהדורה השנייה (1978) המורחבת של וריקט תורגמה על ידי פיטר ווינץ' ופורסמה ב-1980 (והודפסה מחדש ב-1984). אלואיס פיצ'לר תיקן את היצירה (הפקת מהדורה גרמנית חדשה ב-1994) וזו יצאה לאור עם תרגום חדש של פיטר ווינץ' ב-1998. ההערות מסודרות בסדר כרונולוגי עם ציון שנת מוצאן. כמעט מחציתם נובעים מהתקופה שלאחר השלמת חלקו הראשון של חקירות פילוסופיות בשנת 1945. בסוף הספר מופיע שיר שהוצע על ידי ויטגנשטיין להופרת לודוויג האנסל, ויש להניח שהוא היה מחברו. בין ההערות שפורסמו הוענקה תשומת לב מיוחדת לקטע שבו מנה ויטגנשטיין אנשים שלדעתו השפיעו עליו: לודוויג בולצמן, היינריך הרץ, ארתור שופנהאואר, גוטלוב פרגה, ברטראנד ראסל, קרל קראוס, אדולף לוס, אוטו וינינגר, אוסוואלד שפנגלר, פיירו סראפה (אנ'). הספר מכיל גם כמה ממחשבותיו של ויטגנשטיין על שייקספיר, תוך השוואה שלילית בין תיאורי דמויותיו לאלו של טולסטוי. הערה נוספת משנת 1931 מעידה על השימוש הראשון של ויטגנשטיין במונח 'דמיון משפחתי', כחלק מדיון בעבודתו של שפנגלר. L. Wittgenstein (1998), Culture and Value, ed. by Georg Henrik von Wright, rev. ed. London: Wiley-Blackwell, מסת"ב 0631205713, מסת"ב 978–0631205715. Wang, Joseph (2007). "Culture and Value Revisited – Draft of a new electronic edition". From the ALWS archives: A selection of papers from the International Wittgenstein Symposia in Kirchberg am Wechsel. Wang, Joseph (2007). "Culture and Value Revisited – Draft of a new electronic edition". From the ALWS archives: A selection of papers from the International Wittgenstein Symposia in Kirchberg am Wechsel. L. Wittgenstein (1998), Culture and Value, ed. by Georg Henrik von Wright, rev. ed. London: Wiley-Blackwell, מסת"ב 0631205713, מסת"ב 978-0631205715. Wittgenstein (1998), p. 19 Wittgenstein (1998), p. 21
ג'וזפין בארנס

אליס ג'וזפין מרי טיילור בארנס (18 באוגוסט 1912 - 28 בדצמבר 1999) הידועה בשם ד"ר ג'וזפין בארנס, הייתה רופאה אנגלייה, שעסקה במיילדות וגינקולוגיה. היא הייתה הנשיאה הראשונה של ההסתדרות הרפואית הבריטית, ב-1979. בארנס הייתה פעילה גם בקמפיין הלאומי למניעת סרטן (אנ') לנשים עם בדיקת סרטן. בארנס נולדה ב-18 באוגוסט 1912, היא הייתה הבכורה מבין חמשת ילדיהם של השר וולטר וורטון ואליס מרי (לבית איבוטסון). בארנס נולדה בקליף רואד, שרינגהאם, נורפוק, היא למדה בבית הספר התיכון אוקספורד שבצפון אוקספורד ובאוניברסיטת אוקספורד. היא למדה רפואה באוניברסיטת קולג' בלונדון. בתחילת מלחמת העולם השנייה היא התחילה לעבוד בבית החולים השומרוני. ב-1947 התחילה לנהל צוות מיילדות נייד של בית החולים האוניברסיטאי קולג'. היא התחתנה עם בריאן וורן, סגן בצבא, ב-1942. נולדו להם שלושה ילדים, פני, אמנדה ואנתוני. ב-1964 הם התגרשו. בארנס נפטרה ב-28 בדצמבר 1999. מדיה וקבצים בנושא ג'וזפין בארנס בוויקישיתוף Neustatter, Angela (28 בדצמבר 1999). "Dame Josephine Barnes". The Guardian. ISSN 0261-3077. נבדק ב-6 באוגוסט 2017. {{cite news}}: (עזרה) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
1976 באסטרונאוטיקה

במהלך השנה בוצעו 129 שיגורים מהם 100 (78%) על ידי ברית המועצות. 20 ביולי – חללית ויקינג 1 נחתה על המאדים. בהמשך התקבלו תמונות של פני השטח. 3 בספטמבר – חללית ויקינג 2 נחתה על המאדים. שיגורים שנכשלו מסומנים באדום. שיגורים מאוישים מסומנים בירוק. מדיה וקבצים בנושא 1976 באסטרונאוטיקה בוויקישיתוף ריכוז נתונים על שיגורים
אנדריי גובין

אנדריי ויקטורוביץ' גובין (ברוסית: Андрей Викторович Губин; נולד ב-30 באפריל 1974) הוא מוזיקאי אסטרדה פופ סובייטי ורוסי, זמר, מלחין, משורר, זמר-יוצר, מפיק מוזיקלי. אנדריי גובין נולד ב־30 באפריל 1974 באופה. כילד, הוא אהב שחמט, שיחק כדורגל באופן מקצועי, שיחק בנבחרת מוסקבה, אבל רגל שבורה שמה קץ בספורט. את השיר הראשון שלו "מאלצ'יק ברודיאגה" כתב בגיל 16. השיר הפך לאחר מכן ללהיט והיה ברוטציה גבוהה ברדיו ובטלוויזיה. ב-1995 יצא אלבום האולפן הראשון של גובין "מאלצ'יק ברודיאגה". עד סוף 1995, אלבום הבכורה מכר למעלה מ-500,000 עותקים מקוריים. ב-1998 יצא אלבום האולפן השני של אנדריי גובין "טולקו טי". עם תוכנית זו, אנדריי גובין החל להופיע סולו ברוסיה, קזחסטן, אוקראינה ובלארוס, בשנים 1998–1999. בשנת 2000 יצא אלבום האולפן השלישי "בילו נו פרושלו". יחסי הציבור של האלבום החלו בסיבובי הופעות מאסיביים בארצות הברית, ישראל, גרמניה, לטביה, אזרבייג'ן, קזחסטן ואוזבקיסטן. בשנת 2004 הקליט גובין בדיסק "שירים על פוטין" את שיר התעמולה "DJ Putin", שיצא על ידי הלייבל "שווארמה רקורדס". בסוף אותה שנה כתב את השיר "לה-לה-לה" (רו') לז'אנה פריסקה (אנ'), שהחלה לאחרונה בקריירת סולו. אתר האינטרנט הרשמי של אנדריי גובין (ברוסית) אנדריי גובין, ברשת החברתית אינסטגרם אנדריי גובין, ברשת החברתית VK אנדריי גובין, סרטונים בערוץ היוטיוב אנדריי גובין, באתר אפל מיוזיק (באנגלית) אנדריי גובין, באתר ספוטיפיי אנדריי גובין, באתר Last.fm (באנגלית) אנדריי גובין, באתר AllMusic (באנגלית) אנדריי גובין, באתר MusicBrainz (באנגלית) אנדריי גובין, באתר דיזר אנדריי גובין, באתר Yandex.Music (ברוסית) אנדריי גובין, באתר Discogs (באנגלית) Андрей Губин - биография, новости, личная жизнь, фото, видео, stuki-druki.com (ברוסית) ערך זה הוא קצרמר בנושא מוזיקאים ובנושא רוסיה. אתם מוזמנים לתרום לוויקיפדיה ולהרחיב אותו.
גביע העולם בכדורגל עד גיל 20 - 2019

גביע העולם בכדורגל עד גיל 20 לשנת 2019 (באנגלית: 2019 FIFA U-20 World Cup, מכונה גם "מונדיאליטו 2019") היה המהדורה ה-22 של גביע העולם בכדורגל עד גיל 20, אשר נערך על-ידי פדרציית הכדורגל הבינלאומית, פיפ"א. הטורניר התקיים בפולין בין התאריכים 23 במאי 2019 עד 15 ביוני 2019. בטורניר זה זכתה נבחרת אוקראינה בפעם הראשונה. הליך המכרז לאירוח מונדיאל 2019 עד גיל 20 הושק על ידי פיפ"א ביוני 2017. מדינות מועמדות: פיפ"א הכריזה על פולין כמארחת לאחר ישיבת מועצת פיפ"א ב-16 במרץ 2018 בבוגוטה, קולומביה. בסך הכל העפילו 24 נבחרות לטורניר הגמר. בנוסף לפולין, שהעפילה אוטומטית כמארחת, העפילו 23 נבחרות נוספות משש תחרויות יבשתיות נפרדות. ביילסקו-ביאלה, בידגושץ', גדיניה, לודז', לובלין וטיכי היו שש הערים שאירחו את התחרות. העיר לובין (אין לבלבל עם לובלין) נסוגה בסופו של דבר מהרשימה בגלל בעיות בקיבולת בתי מלון והוחלפה על ידי ביילסקו-ביאלה. סמל נחשף ב-14 בדצמבר 2018. הסמל כולל כרכום, פרח הפורח בכל אביב בפולין בשילוב עם צבעי דגל פולין. ההגרלה האחרונה נערכה ב-24 בפברואר 2019, בשעה 17:30 CET (UTC+1), באצטדיון הספורט גדיניה בגדיניה. 24 הנבחרות הוגרלו לשישה בתים של ארבע נבחרות. פולין המארחת הוגרלה אוטומטית לדרג 1, בעוד שאר הנבחרות הוגרלו למגרשים שלהן על סמך התוצאות שלהן בחמשת המונדיאלים האחרונים של פיפ"א עד גיל 20 (טורנירים אחרונים יותר משוקללים בכבדות רבה יותר), עם נקודות בונוס שהוענקו לאלופי הקונפדרציה. קבוצות מדרג 1 הוגרלו ראשונות, אחריהן דרג 2, דרג 3 ולבסוף דרג 4, כאשר כל קבוצה (מלבד פולין) הוגרלה גם היא לאחד המקומות בתוך קבוצתה. אף קבוצה לא יכולה להכיל יותר מקבוצה אחת מכל קונפדרציה. שתי הקבוצות המובילות בכל בית וארבע הקבוצות הטובות ביותר שסיימו במקום השלישי העפילו לסיבוב ה-16. שעות המשחקים לפי שעון ישראל (UTC+3) שוברי שוויון דירוג הנבחרות בתוך הבתים ייקבע לפי שוברי השוויון הבאים: נקודות בכל משחקי הבית (3 נקודות לניצחון, 1 נקודה לתיקו) הפרש שערים בכל משחקי הבית שערי זכות בכל משחקי הבית נקודות במשחקים בין הנבחרות הפרש שערים במשחקים בין הנבחרות שערי זכות במשחקים בין הנבחרות נקודות משחק הוגן בכל משחקי הבית (ניכוי יחיד לשחקן בודד במשחק בודד): כרטיס צהוב: 1– נקודות כרטיס אדום עקיף (צהוב שני): 3– נקודות כרטיס אדום ישיר: 4– נקודות כרטיס צהוב + אדום ישיר: 5– נקודות הגרלה הוגנת מדיה וקבצים בנושא גביע העולם בכדורגל עד גיל 20 - 2019 בוויקישיתוף אתר האינטרנט הרשמי של גביע העולם בכדורגל עד גיל 20 - 2019
איגוד תעשיית ההקלטות האיסלנדי

איגוד תעשיית ההקלטות האיסלנדי (באיסלנדית: Félag Hljómplötuframleiðenda; בראשי תיבות: FHF) הוא הארגון המרכזי המייצג את ענף ההקלטות של איסלנד. האיגוד חבר בפדרציה הבינלאומית לתעשייה הפונוגרפית. האיגוד אחראי על הענקת אישורי הסמכה להקלטת מוזיקה באיסלנד על סמך מכירות בלבד. עד 2017, אישורים אלו הוענקו בהתאם לשנת פרסום האלבום/הסינגל. מאז 2018, אישורים אלו ניתנים ללא קשר לתאריך היציאה של האלבום/סינגל. אתר האינטרנט הרשמי של איגוד תעשיית ההקלטות האיסלנדי (באיסלנדית) איגוד תעשיית ההקלטות האיסלנדי, ברשת החברתית פייסבוק Hvað er FHF - Spurt og svarað, Félag hljómplötuframleiðanda (באיסלנדית) (ארכיון)
מושל (ארגנטינה)

מושל (בספרדית: Gobernadore) בארגנטינה הוא ראש הרשות המבצעת של פרובינציה בפדרציה הארגנטינאית. ארגנטינה היא פדרציה המחולקת ל-23 פרובינציות שבראש כל אחת מהן עומד מושל. לכל אחת מהפרובינציות חוקה משלה, והסמכויות והתקנות של כל מושל משתנות מפרובינציה לפרובינציה. בואנוס איירס העיר העיר היא אינה פרובינציה, והיא גם אינה חלק מפרובינציית בואנוס איירס, אלא היא מתפקדת כ"עיר אוטונומית" עם חוקה משל עצמה, ואת תפקיד המושל ממלא ראש עיריית בואנוס איירס. במקרים של מהומות גדולות, בסמכות ממשלת ארגנטינה להחליף את המושל של אחת הפרובינציות, או אם המושל הנבחר הודח באופן בלתי חוקי, למשל, בהפיכה. נשיא ארגנטינה להתערבות הפדרציה בפרובינציה הבעייתית, מה שמחייב את אישור הקונגרס הלאומי. פגישה בין נשיאת ארגנטינה, כריסטינה פרננדס דה קירשנר, ובין מושלי הפרובינציות, 2008. פגישה בין נשיא ארגנטינה, מאוריסיו מאקרי (שורה תחתונה, שישי מימין), ובין מושלי הפרובינציות, 2015. פגישה בין נשיא ארגנטינה, אלברטו פרננדס (שורה תחתונה, שביעי מימין), ובין מושלי הפרובינציות, 2015. צבעי מפלגות המושלים הנוכחיים (2022)
גדת טאראס שבצ'נקו

גדת טאראס שבצ'נקו (ברוסית: Набережная Тараса Шевченко) היא גדה הממוקמת על הצד הימיני של גדת נהר מוסקבה ברובע דורוגומילובו במוסקבה. גדת טאראס שבצ'נקו ממוקמת בין הגשרים בורודינסקי (אנ') ודורוגומילובסקי (רו'). הגדה עוברת מתחת לגשר המטרו סמולנסקי (אנ'), גשר נובוארבטסקי (אנ') וגשר בגרטיון. שדרות אוקראינסקי ורחוב קייבסקאיה משקיפים על הגדה. על גדת טאראס שבצ'נקו, הממוקמת בחלקה מול בניין ממשלת הפדרציה הרוסית - הבית הלבן, מתקיימות לעיתים קרובות פעולות פוליטיות וציבוריות שונות. בפרט, הצעדה הרוסית ואחרים. בית נפטיאניקוב אנדרטת טאראס שבצ'נקו (רו') ומלון אוקראינה מגדל 2000 מבט על מוסקבה סיטי מגדת טאראס שבצ'נקו מדיה וקבצים בנושא גדת טאראס שבצ'נקו בוויקישיתוף kudago, Набережная Тараса Шевченко, KudaGo.com (ברוסית) ערך זה הוא קצרמר בנושא רוסיה. אתם מוזמנים לתרום לוויקיפדיה ולהרחיב אותו.
C Jam Blues

"C Jam Blues" הוא סטנדרט ג'אז שהלחין ב-1942 דיוק אלינגטון וביצעו מוזיקאים רבים אחרים, בהם דייב גרוזין, ג'אנגו ריינהארדט, אוסקר פיטרסון וצ'ארלס מינגוס. כפי שהכותרת מרמזת, היצירה עוקבת אחר צורת בלוז בת שתים עשרה תיבות במפתח דו מז'ור. המנגינה ידועה בכך שהיא קלה במיוחד לנגינה, כאשר המנגינה כולה כוללת שני צלילים בלבד: G ו-C. הופעה כוללת בדרך כלל כמה סולואים מאולתרים. כותב המנגינה המקורית הוא ככל הנראה הקלרניתן ברני ביגרד ב-1941, אך הדבר אינו ודאי. סרט בשחור-לבן של אלינגטון שהופק ב-1942, סרט בשם Jam Session, מתאר ג'אם סשן שבו אלינגטון מתחיל לנגן בקונטרבס ואליו מצטרפים בהדרגה חברים נוספים בלהקתו, ביניהם המתופף סוני גריר והחצוצרן רקס סטיוארט. מנהיג להקת ה-Western Swing, בוב וילס ו-His Texas Playboys, הקליטו את הקטע במועד מסוים שבין 1945 ל-1947 כחלק מהתמלילים של טיפאני (Tiffany Transcriptions). ביל דוג'ט הקליט גרסה באלבום המחווה שלו מ-1958, Salute to Duke Ellington (King). "C Jam Blues" שימש את להקת Bonzo Dog Doo-Dah כבסיס לשירם "The Intro and the Outro". מאלגרו מילר ונילס-הנינג ארסטד פדרסן כללו את השיר באלבומם The Duets משנת 1999. רביעיית דייב ברובק ביצעה קטע זה בשידור חי בפסטיבל הג'אז של ניופורט ב-1958; ההקלטה מופיעה באלבומם Newport 1958. מידע על היצירה "C Jam Blues" באתר מיוזיק בריינז "C Jam Blues (1942)". JazzStandards.com. נבדק ב-3 באפריל 2010. {{cite web}}: (עזרה) San Antonio Rose. Tiffany Transcriptions page 351. Tracey, Ed (18 בספטמבר 2016). "Odds & Ends: News/Humor (with a "Who Lost the Week?" poll)". Daily Kos. נבדק ב-11 בנובמבר 2016. {{cite web}}: (עזרה) "Mulgrew Miller Discography". jazzdisco.org. נבדק ב-7 במרץ 2017. {{cite web}}: (עזרה) "Recordings". Dave Brubeck Jazz. נבדק ב-2020-03-29. ערך זה הוא קצרמר בנושא מוזיקה. אתם מוזמנים לתרום לוויקיפדיה ולהרחיב אותו.
מחלף נחל רבידה

מחלף נחל רבידה הוא מחלף בירושלים שנחנך ב־2022 יחד עם פתיחת כביש 16. המחלף עובר בגשר מעל נחל רבידה (ומכאן גם שמו) ומחבר את כביש 16 לשכונת הר נוף וליער ירושלים. המחלף נבנה כפרויקט של עיריית ירושלים, משרד התחבורה וחברת נתיבי ישראל, ובוצע על ידי חברת שפיר. סקירה על מחלף נחל רבידה בשלב בנייתו ערך זה הוא קצרמר בנושא תחבורה. אתם מוזמנים לתרום לוויקיפדיה ולהרחיב אותו.
הסתגלות אבולוציונית

הסתגלות אבולוציונית (בלועזית: אָדַפְּטַצְיָה) היא מכלול התכונות המאפשרות לאורגניזמים להתקיים בסביבת מחיה ייחודית ואשר התפתחו במהלך האבולוציה. תכונות אלה מתפתחות במשך הדורות תוך שינוי המטען הגנטי של האוכלוסייה שאליה שייך הפרט, ולעיתים הן צריכות גירוי חיצוני כדי לבוא לידי ביטוי אצל הפרט (אולם, תכונות אלה אינן נוצרות אצל הפרט במהלך חייו). תכונות האדפטציה יכולות לבוא לידי ביטוי בשינוי במבנה האנטומי, בשינוי בתהליך מטבולי או בשינוי התנהגותי. בהשוואה ליתר היונקים, לגמלים אדפטציות בולטות לסביבות מחיה לא שגרתיות: לגמל החד-דבשתי יש סדרת תכונות אדפטיביות למדבריות חמים; לגמל הדו-דבשתי – למדבריות קרים; וללמה ולאלפקה – לאזורים הרריים בעלי אוויר דליל. אדפטציות אלו הן ברובן אדפטציות של שינוי מבנים אנטומיים (עפעפיים המגנים טוב מפני החול), מיקרו-אנטומיים (מבנה כדוריות הדם האדומות) ופיזיולוגיים (טמפרטורת גוף גמישה). אולם קיימים גם שינויים התנהגותיים כחלק מאדפטציות אלה – במקום בלא צל, הגמל החד-דבשתי יעדיף לרבוץ כאשר גבו פונה אל השמש. ערך מורחב – ברירה טבעית השינוי בתכונות במשך הדורות נעשה על פי עֶקרון הברירה הטבעית. בכל אוכלוסייה של מין כלשהו יש פרטים השונים בתכונותיהם במידה מסוימת. לפי עקרון הברירה הטבעית, הפרטים המותאמים באופן הטוב יותר לסביבתם בכל מין הם אלה ששורדים ומתרבים, ולכן הגנים שלהם ותכונותיהם הם שיעברו הלאה לדורות הבאים. בכל דור נצפה לראות באוכלוסייה התאמה גדולה יותר לסביבה הנוכחית. התאמה היוצרת, משנה או מעלימה איבר מסוים בגוף נקראת הסתגלות מבנית. דוגמה נפוצה להסתגלות זו היא צבע העור או הפרווה. אצל האדם, לדוגמה, עורם ושערם של בני מוצא אפריקני או אינדיאני עשיר בפיגמנטים, ועל כן הוא כהה; ואילו עורם של בני מוצא אינואיטי או נורדי דל בפיגמנטים. הדבר נובע מהתאמה מבנית של העור לתנאי הסביבה: האדם עתיר הפיגמנטים חי באזורים שטופי שמש ברוב עונות השנה, והיה עליו להגן על עצמו מפני קרינת השמש ותופעותיה האפשריות בגופו (דוגמת מלנומה), בעוד שהאדם דל הפיגמנטים חי באזורים דלי שמש והיה על עורו להתבהר כדי שיוכל לספוג את הקרינה המועטה ולנצלה למגוון הליכים ביולוגיים (בעיקר ייצור ויטמין D). אצל אורגניזמים שונים הצבע משמש למגוון תפקודים, כגון הסוואה, אזהרה, משיכת בני זוג וּויסות טמפרטורה. דוגמאות אחרות להתאמה מסוג זה: הפיכת הסנפיר בדגים לגפיים עם העלייה ליבשה או גידול קרום דאייה אצל הסנאי הדואה. בהסתגלות מטבולית משתנים, נעלמים או מופיעים תהליכים מטבוליים בגוף האורגניזם. דוגמה נפוצה להסתגלות מסוג זה היא ארס הנחש: באמצעות פיתוח רעל זה, בעל השפעה כימית מזיקה, הנחש יכול להגן על עצמו מפני אויבים ולהמם את טַרפּו. דוגמאות אחרות: שימור טמפרטורת גוף קבועה אצל יונקים או ייצור ריר לתנועה אצל תולעים שטוחות. חלק ממרכיבי ההתאמה לסביבה הם התנהגותיים. טורפי לילה דוגמת התנשמת חשופים לתחרות מועטה עם טורפים אחרים, ששעות פעילותם שונות. בקטגוריה זו נמנות עונות הייחום אצל חתוליים ויצירת מבנים חברתיים אצל חרקים חברתיים כגון דבורים או טרמיטים. הביטוי "הסתגלות" משמש לעיתים גם לציון תהליכי שינוי שיצור חי עובר במהלך חייו. תהליכים אלה אינם תהליכים אבולוציוניים, אלא תהליכים הקשורים לגמישות פנוטיפית. מפלט פישרי דוגמה להסתגלות אבולוציונית בקרב נגיף המלריה, בכתבה של רשת ב (19.5.2015) הדנה במחקר לשם פיתוח חיסון מפני המלריה. (הקישור אינו פעיל, 2017) הסתגלות אבולוציונית, באתר אנציקלופדיה בריטניקה (באנגלית) הסתגלות (ביולוגיה), דף שער בספרייה הלאומית
מוזיאון הזכוכית בפראונאו

מוזיאון הזכוכית בפראונאו (בגרמנית: Glasmuseum Frauenau), הוא מוזיאון ציבורי בבעלות מדינת בוואריה, גרמניה, לתיעוד התרבות וההיסטוריה של ייצור זכוכית באזור בוואריה תחתית (אנ'). המוזיאון הוקם על רקע מסורת יצור הזכוכית בת 500 שנים בעיירה ובסביבתה. המוזיאון הוקם בשנת 1975 על ידי ראש העיר פראונאו ואמן זכוכית מקומי לתיעוד מסורת יצור הזכוכית ואמנות הזכוכית המקומית. במשך הזמן התפתח המוזיאון והפך למוקד בינלאומי של מפגשים מקצועיים ותצוגות עבור אמני זכוכית מכל רחבי העולם. עם פתיחתו זכה המוזיאון להכרה ושיתוף פעולה של היסטוריונים ואמני זכוכית ידועים אשר אף העבירו אליו לתצוגה חלק מן האוספים הפרטיים שלהם. מתחילת דרכו שילב המוזיאון תצוגות של אמנות הזכוכית ביחד עם טכנולוגיה תרבות ומסורת של תעשיית הזכוכית, והציג את הקשר שבין הפעילות המקומית האופיינית, לזו הבינלאומית בכל הרבדים הללו. אוצרי המוזיאון שקדו על פיתוח האוסף והתצוגה באמצעות רכישות, תרומות והשאלות ממקורות שונים. התרומה החשובה ביותר לאוסף התקבלה מאוספיו של היסטוריון האומנות וולפגנג קרמר (Wolfgang Kermer) שהיה דיקן האקדמיה לאומנות באוניברסיטת שטוטגרט. בתחילת שנות האלפיים ובמסגרת פעילויות לפיתוח כלכלי ותיירותי של אזור היער הבווארי, זכה המוזיאון למענקי פיתוח משמעותיים והחל גם בשיתוף פעולה עם מוזיאונים ויצרני זכוכית בצ'כיה הסמוכה. מענקי פיתוח נוספים מן האיחוד האירופי הכפילו את שטחי התצוגה של המוזיאון במבנה חדש ויחודי שהוקם עבורו, ובו נוספו ספריה מקצועית וחדרי ועידות שאיפשרו הרחבה ותיעוד של המחקר המקצועי והאומנותי בנושאי הזכוכית. בשנת 2014 לאחר שהתברר כי הוצאות האחזקה והפיתוח של המוזיאון מכבידים על תקציבה של העיירה הקטנה בה הוא שוכן וכי התרומות והתמיכות המתקבלות אינן מספיקות להמשך הפעלתו באופן איכותי, הועבר המוזיאון לאחריות מדינת בוואריה שתממן אותו מתקציבה ותאפשר את המשך החופש האומנותי ופעילותו של המוזיאון. תצוגת הקבע במוזיאון משתרעת בשטח של 1300 מ"ר בתוך מבנה עגול ומואר בעל חלונות ענק המשקיפים על גינת המוזיאון בה מפוזרות עבודות אמנות זכוכית בגדלים מרשימים. במרכז המבנה ובחלקו הנמוך מוצגים תנורי היצור וסדנאות העבודה של האמנים עם כלי העבודה הייחודיים. מסלול הסיור סובב את המרכז ומציג את התפתחות ההיסטורית של תעשיית יצור הזכוכית מתחילתה במסופוטמיה ודרך תצוגה של כל הסגנונות האומנותיים עד לימינו. מדיה וקבצים בנושא מוזיאון הזכוכית בפראונאו בוויקישיתוף אתר האינטרנט הרשמי של מוזיאון הזכוכית בפראונאו ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מוזיאון הזכוכית בפראונאו".
אנדריס נופרט

אנדריס נופרט (בהולנדית: Andries Noppert; נולד ב-7 באפריל 1994 בהירנפיין שבהולנד) הוא כדורגלן הולנדי המשחק בעמדת השוער בקבוצת הירנפיין מליגת העל ההולנדית ובנבחרת הולנד. נופרט החל את הקריירה המקצוענית שלו בהירנפיין. בין השנים 2014–2018 שיחק בנאק ברדה, בעיקר כשוער שני, וערך שש הופעות בסך הכל במסגרת ליגת העל ההולנדית וליגת המשנה ההולנדית. ב-30 בינואר 2018 חתם נופרט בפוג'ה מהסרייה ב'. הוא ערך שמונה הופעות ליגה במדי המועדון. ב-12 בספטמבר 2019 חתם נופרט בדורדכט מליגת המשנה ההולנדית. ב-22 בינואר 2021 חתם נופרט בגו אהד איגלס מליגת המשנה ההולנדית. בחצי העונה הראשונה שלו במועדון, בה העפילה הקבוצה לליגת העל ההולנדית שימש כשוער שני. בעונת 2021/2022 ערך 15 הופעות ליגה במסגרת ליגת העל ההולנדית. ב-16 במאי 2022 חתם נופרט על חוזה לשתי עונות בהירנפיין מליגת העל ההולנדית. נכלל בסגל נבחרת הולנד בטורניר מונדיאל 2022, על-אף שלא ערך הופעות במדי הנבחרת עד למועד הזימון. ב-21 בנובמבר 2022 ערך את הופעת הבכורה שלו בנבחרת, בניצחון 2-0 על נבחרת סנגל במסגרת המחזור הראשון בשלב הבתים של מונדיאל 2022. מדיה וקבצים בנושא אנדריס נופרט בוויקישיתוף אנדריס נופרט, באתר Transfermarkt אנדריס נופרט, באתר Soccerway אנדריס נופרט, באתר WorldFootball.net אנדריס נופרט, באתר National Football Teams אנדריס נופרט, באתר FootballDatabase.eu Un gigante per il Foggia, arriva il portiere Andries Noppert: 23 anni e oltre 2 metri di altezza באתר Immediato, ‏ 30 בינואר 2018 (באיטלקית) Noppert extra Dordtse doelman באתר הרשמי של דורדכט, 12 בספטמבר 2019 (בהולנדית) Andries Noppert: 'Fantastisch om weer met team op veld te staan' באתר הרשמי של גו אהד איגלס, 22 בינואר 2021 (בהולנדית) sc Heerenveen verwelkomt Noppert terug in Fryslân באתר הרשמי של הירנפיין, 16 במאי 2022 (בהולנדית) VAN GAAL MAAKT 26-KOPPIGE WK-SELECTIE BEKEND באתר הרשמי של התאחדות הכדורגל ההולנדית המלכותית, 11 בנובמבר 2022 (בהולנדית)
The Best in the World Pack

The Best in the World Pack (בעברית: החבילה הטובה בעולם) הוא המיני-אלבום השלישי של הראפר הקנדי דרייק. המיני-אלבום יצא לאור ב-15 ביוני 2019, על ידי חברות התקליטים פרוזן מומנטס, ריפבליק רקורדס ו-OVO סאונד. הוא מכיל את הסינגלים הכפולים "Omertà" ו-"Money in the Grave", כשבאחרון משתתף הראפר האמריקאי ריק רוס. "Money in the Grave" הפך לשירו ה-26 של דרייק והשני של רוס שהגיע לצמרת מצעד השירים הקצביים באוגוסט 2019. גופים שונים ציינו כי המיני-אלבום מציין את ההוצאה הראשונה של דרייק מחוץ לחברות התקליטים קאש מאני רקורדס ויאנג מאני אנטרטיינמנט. במקום זאת, ברשתות הסטרימינג, מצוין: "2019 Frozen Moments, LLC, under exclusive licensing to Republic Records, a division of UMG Recordings, Inc" (פרוזן מומנטס, LLC, תחת רישוי בלעדי לריפבליק רקורדס, מחלקה של UMG‏ 2019"). בילבורד אישרו כי פרוזן מומנטס הופיעו בעבר בהוצאות אחרות של OVO סאונד. דרייק פרסם את העטיפה של שני השירים ברשתות החברתיות ב-14 ביוני 2019. לאחר הזכייה באליפות ה-NBA של טורונטו ראפטורס, השירים שימשו כ"הוצאה חגיגית". דרייק מונה לשגריר העולמי של הקבוצה ובעבר השתתף בגמר ה-NBA‏ 2019. מידע על האלבום The Best in the World Pack באתר MusicBrainz Shifferaw, Abel (15 ביוני 2019). "Listen to Drake's 2 New Songs, "Omertà" and "Money in the Grave" f/ Rick Ross". Complex. נבדק ב-15 ביוני 2019. {{cite web}}: (עזרה) "Drake & Rick Ross' 'Money in the Grave' Hits No. 1 on Rhythmic Songs Chart" from Billboard (August 28, 2019) Grant, Shawn (19 ביוני 2019). "Drake's 2 Pack Was the First Release Outside of YMCMB". The Source (באנגלית אמריקאית). נבדק ב-31 ביולי 2019. {{cite web}}: (עזרה) "Drake's Best in the World Pack Serves as First Release Without Young Money or Cash Money Records". Billboard. נבדק ב-2019-07-31. Arcand, Rob (14 ביוני 2019). "Drake Will Release 2 New Songs to Celebrate Raptors' NBA Finals Win". Spin. נבדק ב-14 ביוני 2019. {{cite web}}: (עזרה) O'Connor, Roisin (14 ביוני 2019). "Drake releasing two new songs to celebrate Toronto Raptors' NBA finals win". The Independent. נבדק ב-14 ביוני 2019. {{cite web}}: (עזרה) Caraan, Sophie (14 ביוני 2019). "Drake Announces Two New Songs in Celebration of Toronto Raptors NBA Championship". Hypebeast. נבדק ב-14 ביוני 2019. {{cite web}}: (עזרה)